徐步高

徐步高，原名徐長高，係前香港警務處警員。1993年入職香港警隊，2006年3月尖沙咀廣東道同柯士甸道交界行人隧道入面俾軍裝巡邏小隊警員曾國恆射低。之後調查證實徐步高佢涉嫌2001年槍殺同事梁成恩，又去麗城花園恆生銀行打劫，俾香港傳媒封為「魔警」。

2007年2月26號，死因裁判法庭合併審理上面三宗開槍命案，4月25號裁定徐步高非法殺害警員梁成恩、曾國恆同埋巴基斯坦籍銀行警衞 Khan Zafar Iqbal，重槍傷「肥貓」冼家強，而徐步高自己係合法被殺。以往死因庭從未試過直接幫第二單案搵出兇手呢個做法，當時外界對死因庭呢個裁決都有爭議，再加上個別證人供詞係有明顯嘅隱瞞、專家證人對於徐嘅犯罪動機又只能夠以心理狀況做推測、環境證據又唔可以完全確認佢係單獨犯罪，有法律界人士質疑呢次審訊唔夠公平。

香港電台「新聞專題 - 槍擊案死因研訊」

殺手
香港前警務人員
步高